Universitatea din București, prezentă la evenimentul „University Leadership Program” al Universității Harvard 


În perioada 16 – 18 aprilie 2024, o delegație a Universității din București a participat la University Leadership Program al Universității Harvard, găzduit de Universitatea „Babeş-Bolyai” din Cluj-Napoca. Organizat de Romanian-American Foundation (RAF), programul de formare și dezvoltare profesională a vizat evaluarea stilului de lidership academic al participanților, propunerea de soluții la probleme instituționale specifice învățământului superior românesc și analiza mai multor studii de caz specifice unor universități americane.
University Leadership Program, aflat în 2024 la a doua ediție, reprezintă un demers care împreună cu  modulul „Success in entrepreneurship ecosystem development” al Babson College, organizat de RAF în noiembrie 2023 completează preocupările participanților de la Universitatea din București pentru un dialog constructiv cu colegi de la alte universități din țară și din Statele Unite ale Americii, sub forma schimbului de bune practici, aplicații, exerciții și simulări de contexte educaționale.

Astfel, în cadrul acestui program au fost implicați 40 de participanți de la mai multe universități din România, creând o rețea profesională de manageri universitari care putea aplica eficient aspectele însușite. Principalele subiecte abordate au vizat: formele de leadership universitar și caracteristicile acestora, mecanismele de negociere, managementul schimbării în învățământul superior, decizii academice în procesul de schimbare curriculară.

Din delegația Universității din București au făcut parte prof. univ. dr. Magdalena Iordache-Platis, prorector pentru Managementul calității, Responsabilitate socială și Relația cu partenerii sociali, prof. univ. dr. Răzvan Mihail Papuc, prorector pentru Infrastructură, Administrație și Patrimoniu, prof. univ. dr. Lucian Ciolan, prorector pentru Proiecte de dezvoltare, Învățare continuă și Infrastructură educațională, conf. univ. dr. Sorin Costreie, coordonator UB pentru Alianța CIVIS și rețele universitare, precum și decani de la patru facultăți: prof. univ. dr. Oana Fotache Dubălaru, Facultatea de Litere, prof. univ. dr. Otniel-Ioan Bunaciu, Facultatea de Teologie Baptistă, prof. univ. dr. Viorel Vizureanu, Facultatea de Filosofie și conf. univ. dr. Romina Surugiu, Facultatea de Jurnalism și Științele Comunicării. Astfel, reprezentanții UB au avut ocazia să discute într-o manieră unitară, într-o coordonare atractivă și eficientă asigurată de organizatori, despre problemele actuale și provocările universităților care depășesc cadrul național, fiind recunoscute la nivel internațional.
În cadrul celor 3 zile ale programului, delegația Universității din București a participat la workshop-uri pe teme de leadership universitar. Printre sesiunile organizate se numără: „Effective Strategy Development”, „Negotiation Skills Crash Course” sau „Leading Institutional Change and Renewal”.

[bookmark: _GoBack]După experiența dobândită la Success in entrepreneurship ecosystem development și la University Leadership Program, participanții vor promova managementul schimbării eficiente si efective în cadrul structurilor reprezentate, lucrul în echipă și învățarea prin studii de caz utile și atractive comunității academice.

Mai multe detalii despre University Leadership Program pot fi consultate aici. 
